Popkultuuriturism

Popkultuuriturism on kultuuriturismi üks haru ning seda viljeletakse peamiselt elamuste saamise eesmärgil. Turismisihtkohtadena külastatakse paiku, mis on seotud muusika, filmi ja filmivõtete, kirjandusteoste, teleseriaalide, spordi ja popstaaridega. Popkultuuri on määratletud mitmel viisil, kuid selle esmane definitsioon on massikultuur massilise tarbimise jaoks kaubanduslikul eesmärgil.Lee, S-J, Bai, B (2016). Influence of popular culture on special interest tourists' destination image. Tourism Management, 52(2), 161-169 doi.org/10.1016/j.tourman.2015.06.019

 Ajalugu 
Popkultuur hakkas levima 20. sajandil, eriti pärast Teist maailmasõda, ning selle eri aspekte tõi esile ja võimendas kiirelt mõjuvälja laiendav meedia. Kõrgklass ja akadeemikud olid seda senini püüdnud vältida, pidades seda marginaalseks ja selle tundmist mittevajalikuks. Popkultuuri peeti vasakpoolse töölisklassi protestiks, mis ohustab kõrgkultuuri väärtusi, teisalt aga peeti seda ajuloputuseks, mille kapitalistlik süsteem on lihtrahvale peale surunud.Vaher, B. (2011). Popkultuur ja konservatiivsus, popkultuur kui konservatiivsus. Briti näited viitega Eestile. Ajakiri Maailma Vaade 2011(15) Loetud aadressil http://www.maailmavaade.ee/nr-15/popkultuur-ja-konservatiivsus-popkultuur-kui-konservatiivsus Seega on kõrg- ja popkultuuri range eristamine suhteliselt hiljutine nähtus ning selle kujunemine tõi kaasa kaupade masstootmise ja uue keskklassi tekke. Ühiskonnaelu muutumise tagajärjel tekkis uut tüüpi publik: kultuuritarbija.Kolb, B. M. (2005). Kultuuriturundus. Tartu: AS Atlex

 Sihtkohad 
Muusikutega seotud populaarsemate sihtkohtadena on maailmas tuntud näiteks

 Graceland, Memphis, Tennessee osariik, USA – Elvis Presley elukoht;
 Abbey Road, London Westminster – koht, kus on pildistatud The Beatlesi kuulsa plaadiümbrise foto;
 Prantsusmaal Pariisis Père-Lachaise’i surnuaed, kus asub Jim Morrisoni haud;
 popartistide elupaigad.

Filmivõtete ja telefilmidega seotud paigad, neist kuulsaimad:

 „Sõrmuste isanda“ võttepaigad Uus-Meremaal; 
 filmis „La dolce vita“ nähtud Trevi purskkaev Roomas, Itaalias; 
 Harry Potteri saaga filmivõtete paigad Londonis ja Šotimaal.

Muud popkultuuriturismi sihtkohad: 

 videomängude ja koomiksite festivalid;
 tänavakunstnik Banksy teoste paigad;
 Godrevy saarel asuv Virginia Woolfi teoses „Tuletorni juurde“ kirjeldatud majakas.

Eestis on populaarsed popkultuuriturismi sihtkohad vene turistide seas Tallinna linnahall ja Nõukogude võimu ajal filmitud linateoste võttepaigadLadõnskaja, V. (2014, 13. august). Eesti kui Nõukogude Liidu peamine võtteplats. Eesti Ekspress. Loetud aadressil https://ekspress.delfi.ee/areen/eesti-kui-noukogude-liidu-peamine-votteplats, samuti Pärnumaal asuv Lottemaa teemapark, mille loomise tingis raamatutegelase koeratüdruk Lotte väga suur populaarsus ning mida külastavad peale eestlaste ka meie lähinaabrid.  

 Fänni-identiteedid 
Popkultuuri fännid on inimrühm, mille liikmed tunnevad end kaasatuna ja on väga pühendunud, kuna nad on oma lemmikpopkultuurižanri, -staari või -meeskonnaga  emotsionaalselt seotud.Lee, S-J, Song, H-J, Lee, C-K, Petrick, J. F (2017). An integrated model of pop culture fan’s travel decision-making, Journal of Travel Research, 57(5), 687-701 doi.org/10.1177/0047287517708619 

Popkultuuriturismiga on seotud kuulsate artistide fännid, kes valivad reisi sihtkohaks oma lemmikartisti kontserditurnee üritused ning väisavad neid arvukalt. Kuulsaimad fännigrupid on Justin Bieberi fännid „Beliebers“ ja Katy Perry fännid „KatyCats“Miller, G. E, Seim, C. (2014, 4. märts). The 10 most rabid celebrity fan groups online. New York Post. Retrieved from https://nypost.com/2014/03/04/which-celebrity-has-the-craziest-fans-on-twitter/.

Samuti moodustavad suure fännikommuuni jalgpallifännid. Nende omapära on lemmikmeeskonna värvides riietumine ja sümboolika kasutamine ning ühislaulude laulmine.    

 Popkultuuriturismi mõju  
Popkultuur on väga efektiivne vahend turistides sihtkoha vastu huvi äratamiseks ja seeläbi majanduslike mõjude suurendamiseks. Eelkõige on 20 viimase aasta jooksul kasvanud kiiresti filmikunstist mõjutatud turismisuund.Lee, S-J, Bai, B (2016).   

1998. aastal võtsid Joe Pine ja Jim Gilmore kasutusele termini "kogemusmajandus" - inimesed soovivad „osta“ kogemusi. Selle tulemusena on näiteks headest söögikohtadest kujunenud turistide lemmikuiks teemarestoranid, kus kliendid on valmis maksma rohkem, sest nad tunnevad, et muusika, mälestusesemed, sisekujundus ja visuaalne projektsioon annavad neile meelelahutustööstuse kogemuse. Samuti on reisisihtkohad pakendatud ja temaatiliseks muudetud. Reisijad tahavad saada osa kogemusest, mida nägid filmides või lugesid ajalooraamatustest. „Bluusi koduna“ tuntud Memphis Beale Street on juba ammu ümber ehitatud, kuid on säilitatud vanad fassaadid, et pakkuda külastajatele turvalist kallist koopiat kunagisest armetust ja halva mainega tänavast, mis oli kuulus oma muusika, prostitutsiooni, hasartmängude ja kuritegevuse poolest.Turner, S. (2014). Populaarkultuur. Tallinn: MTÜ Allika kirjastus Nii väheneb ilmselgelt sihtkohtade autentsus.

Praegune generatsioon ei ole harjunud vaatama kõrgkunstile kui millelegi popkultuurist olemuslikult väärtuslikumale, kuna popkultuur on olnud nende elu kujundavaks jõuks. Seega on kultuuritarbijate arv suurenenud ning võimalus reisida ja uue kommunikatsioonitehnoloogia kättesaadavus suurendab aina rohkem kultuuritarbimise kasvuKolb, B. M. (2005). .

Vaata ka
Moeturism

Viited

Kategooria:Turism